kad odlična vibra, učenje i dobra djela sjednu za isti stol

**Evo što je sve na Fuliranju besplatno, povoljnije ili u humanitarne svrhe**

*Ako tražite advent gdje se miješaju dječji smijeh, dobre vibracije, ekologija i humanitarne akcije, Fuliranje na Strossmayerovu trgu je mjesto gdje prosinac ima veliko srce.*

Ovog prosinca Fuliranje nije samo gastro epicentar zagrebačkog adventa nego i velika učionica na otvorenom. Kroz besplatne vođene ture Nature i History Trail u prva dva tjedna je prošlo ukupno 81 osnovnoškolsko dijete, otkrivajući gradske tajne i učeći kako voljeti prirodu i povijest grada. Ovdje stasaju i male eko-stručnjakinje i stručnjaci na također besplatnim Zero waste radionicama “Kako da postanem eko čuvar?” Marka Capeka, te predavanjima Čistog podzemlja, dok sve generacije aktivno sudjeluju u gratis programima Zelene Akcije, gdje su ŠIV POP radionica i SWAP party pokazali da održiva moda i cirkularna ekonomija mogu biti zabavni koliko i novi outfit.

**Učenje i održiva umjetnost na otvorenom**

Posebno je uzbudljivo bilo u četvrtak, 11. prosinca kada je na Fuliranju svečano otkrivena skulptura “Mrtva priroda” autorskog dvojca Lane Đurđek i Roberta Fenricha. Impresivna instalacija, nastala od otpadnih i recikliranih materijala s ciljem da se otpadu ulije nova vrijednost kroz umjetnost, pobijedila je na natječaju Art Waste Challenge za mlade umjetnike do 35 godina. Natječaj je realiziran u suradnji s HDLU-om i uz podršku METRO Hrvatska, a instalacija će ostati izložena na Fuliranju do kraja festivala, nakon čega odlazi u trajno vlasništvo METRO-a.

Zelene teme nastavljaju se i u tjednima uoči Badnjaka, uz nove besplatne radionice, nedjeljne koncerte i predstave za djecu, dok roditelji otkrivaju gastro hitove i signature koktele na 16 kućica koje i ove godine pretvaraju Fuliranje u omiljeno mjesto svih gurmana. Usto ovdje se mogu pronaći prigodni darovi na Beta by zlatarna Široka i Aura gift kućicama, dok se u svim sadržajima može uživati i povoljnije jer svakoga dana od 18-19 h traje Happy Hour s 10 % popusta na plaćanje ZABA Mastercard karticama.

**Ladies First subote i ružičasti meni s misijom**

Subote na Fuliranju rezervirane su za Ladies First – program u kojem DJ-ice preuzimaju pult, a plesni podij postaje zona ženske energije, prijateljica, mama i kćeri koje skupa plešu i nazdravljaju životu. Dok DJ-ice vrte funk, disco i pop, Zborkinje i plesna skupina SVE za NJU brinu da koreografije i osmijeha ne nedostaje, a svaka subota nosi snažnu poruku podrške ženama koje se bore s malignim bolestima. U suradnji s Udrugom SVE za NJU, posebnu ulogu igra Rakijarnica sa svojim ružičastim menijem jer prihod od svih pića s tog menija odlazi upravo Udruzi, pretvarajući svaku naručenu čašu u simbol podrške. Na Fuliranju se tako istovremeno pleše, brine, pomaže i slavi život, a adventska scena dobiva dodatnu, važnu dimenziju solidarnosti.

**Glazbena kuhinja, plesnjaci i advent za sva raspoloženja**

Svaki dan ovdje ima poseban karakter: Senior plesnjaci ponedjeljcima okupljaju generacije koje su odavno ovladale plesnim podijem, Glazbena kuhinja DJ dvojca Andre i Matije utorkom na Strossmayerov trg s donosi prepoznatljive DJ setove i specijalne “recepte” za dobru atmosferu, slijede Cro Dance partyji srijedom, Vibra Latina četvrtkom i after work program petkom kojim vikendi započinju ranije i prelijevaju se u Groznicu subotnje večeri. Nedjeljni Sunday Family Brunch spaja obiteljsko druženje, fine zalogaje i lagani groove za savršen kraj tjedna.

Večeri tako donose različita lica Fuliranja – od latino ritmova s plesnim učiteljima do DJ programa koji se izmjenjuju s koncertima uživo među kojima se ističe nastup grupe E.T. 19. prosinca. Advent na Strossmayerovu trgu nudi jednako prostora za ozbiljno plesanje, opušteno čavrljanje uz kuhano vino ili craft pića, kao i za intimne trenutke uz glazbenu pozadinu koja miriše na nostalgiju.

**Noel\* x UNUO: utorci s razlogom za ponos**

Poseban dragulj u bogatom programu su utorci, 16. i 23. prosinca od 15 sati, kada kućica Noel\* udružuje snage sa štićenicima udruge UNUO. Kroz ovu suradnju Noel\* i Fuliranje pomažu udruzi koja gastronomiju pretvara u alat osnaživanja osoba s invaliditetom, djece bez odgovarajuće roditeljske skrbi te djece i mladih u ranjivim situacijama. Posjetitelji će tih utoraka moći kušati posebno osmišljene zalogaje i pića, ali i upoznati mlade i odrasle koji kroz umjetnost kuhanja grade samopouzdanje i nova znanja. Tako prosinac na Fuliranju dobiva svoj najnježniji, ali i najponosniji trenutak – onaj kada dobra vibra, fina klopa i dobra djela sjednu za isti stol.

**Crumbs: manje bacanja hrane, delicije po povoljnijim cijenama**

Ovog Adventa Fuliranje se dodatno veže uz održivost kroz suradnju s platformom Crumbs, u sklopu koje sve kućice svakodnevno izdvajaju minimalno 15 obroka koji su putem Crumbs aplikacije dostupni po sniženim cijenama. Time se aktivno smanjuje bacanje hrane i potiču održive navike, a kvalitetna hrana postaje dostupnija širem krugu posjetitelja. Suradnja s Crumbsom savršeno se nadovezuje na zelene programe, Nature i History trailove te humanitarne inicijative kojima Fuliranje ove godine pokazuje da se dobar provod i odgovornost mogu savršeno slagati.

**Odbrojavanje do Badnjaka uz program koji ima srce**

Kako se približava Badnjak, Fuliranje podiže emocije – adventski dani ispunjeni su gratis dječjim predstavama, posjetima Djeda Božićnjaka, eko radionicama, plesnjacima za velike i male te večerima na kojima se izmjenjuju DJ- i live izvođači. Strossmayerov trg tako postaje dnevni boravak grada, mjesto gdje se može doći na kavu u pauzi, dovesti razred na Nature ili History trail, proslaviti prijateljski prosinački izlazak ili zaplesati na Ladies First suboti, znajući da svaka čaša s ružičastog menija, svaki obrok kroz Crumbs i svaki utorak s UNUO ekipom nose dodatnu vrijednost. Fuliranje sjajnim primjerom pokazuje da se advent ne svodi samo na lampice i fotke, već na stvarne susrete, iskrene osmijehe i konkretna djela koja mijenjaju svakodnevicu onih kojima je podrška najpotrebnija. Sve što trebate je doći – ostalo će odraditi ritam, mirisi, okusi i ljudi koji su ovaj program učinili jednim od najposebnijih prosinačkih događanja u gradu.

Za svakodnevne novosti pratite Fuliranje na [Facebooku](https://www.facebook.com/Fuliranje) [Instagramu](https://www.instagram.com/fuliranje/) i [Tik Toku](https://www.tiktok.com/@fuliranje)

**Mjesto**: Trg Josipa Jurja Strossmayera, Zagreb

**Trajanje**: Do 07. siječnja 2026.

**Radno vrijeme:**  pon-čet 12:00 - 23:00 h / pet 12:00 - 24:00 h / sub-ned 11:00 -24:00 h

Božić 17:00 - 24:00 h

Štefanje 12:00 - 24:00 h

Stara Godina 12:00 - 00: 03h

Nova Godina 17-24:00 h

**Besplatno:** ulaz, koncerti, predstave, plesnjaci, radionice, History i Nature Trail

Foto: Sandro Sklepić